Diari Oficial de la Generalitat Valenciana


Sumari del DOGV 783, del 14-03-1988 (1988/810724)

ORDRE de 8 de febrer de 1988, de la Conselleria d'Agricultura i Pesca, per la qual es concedeixen ajudes per a la promoció, constitució i consolidació de cooperatives agràries i societats agràries de transformació, producció o comercialització.
----------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/02/08/(5)/dof/vci/html**

### Dades del document

Número de DOGV
:   783

Data del DOGV
:   14-03-1988

Secció del DOGV
:   DISPOSICIONS GENERALS

Número del document
:   1988/810724


Data del document
:   08-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 8 de febrer de 1988, de la Conselleria d'Agricultura i Pesca, per la qual es concedeixen ajudes per a la promoció, constitució i consolidació de cooperatives agràries i societats agràries de transformació, producció o comercialització.  
El Decret 198/1985, de 23 desembre, del Consell de la Generalitat Valenciana, disposa l'aprovació de diverses actuacions conduents a la modernització del sector agrari valencià.  
La cooperativa i la societat agrària de transformació (SAT), són models d'empresa que s'adapten a les característiques de producció del sector agrari. Com a fórmula d'associació, permeten de conjuminar els esforços individuals dels agricultors i aconseguir així un desenvolupament econòmic major del sector i una millora en la condició particular dels seus components. D'altra banda, pot proporcionar una important via de solució per a la creació de llocs de treball, amb les consegüents repercussions que aquest fet genera a nivell nacional.  
Però aquestes entitats no constitueixen tan sols una fórmula econòmica que genera benestar i riquesa, sinó que responen també a un model social de convivència, fomenten la solidaritat, l?organització i la participació democràtica de tots en les decisions de l?entitat i contribueixen a la formació social i cultural dels seus components.  
El foment del cooperativisme com a fórmula que reporta avantatges innumerables no es sols una aspiració, sinó també un imperatiu consagrat expressament a la nostra Constitució.  
Conscients d'aquests avantatges i de la necessitat de fomentar el cooperativisme agrari a la nostra Comunitat Valenciana, tant per les repercussions econòmiques com per les socials, i fent ús de les facultats que la Disposició Final Primera del Decret 198/1985, de 23 de desembre, m'atribueix,  
ORDENE:  
Article primer  
La Conselleria d?Agricultura i Pesca, anuncia la concessió de subvencions per a la promoció i consolidació d'entitats associatives agràries de primer grau de producció o comercialització.  
En la concessió d'aquestes ajudes tindran preferència les cooperatives de treball associat de producció agrícola, les cooperatives de producció o comercialització de bestiar i les agrupacions, sense personalitat jurídica, l?objecte de les quals siga el treball en comú per a la producció agrícola i la cria o comercialització de bestiar.  
Promoció d'entitats associatives agràries  
Article segon  
Podran ser beneficiaris de les ajudes que concedeix aquesta Ordre, les agrupacions sense personalitat jurídica que realitzen l'activitat a la Comunitat Valenciana i que es dediquen a activitats agràries, ramaderes o forestals.  
Article tercer  
Les activitats objecte de subvenció aniran dirigides a l'estudi de les possibilitats d'associació i, en concret, seran subvencionades en una quantia màxima d'un milió de pessetes per grup:  
a) Fins el 100% del cost, les activitats de caràcter formatiu que s'organitzen, els estudis de mercat i les anàlisis de viabilitat que es realitzen.  
b) Seran subvencionades fins el 50% del cost, les despeses de constitució d'una cooperativa del camp, de treball associat de producció agrària, o d'una societat agrària de transformació, i les despeses d'arrendament de terres, magatzems i instal·lacions que siguen essencials per a la realització de l'activitat econòmica objecte del grup.  
Article quart  
Les ajudes establertes en l'article anterior tindran vigència un any.  
Article cinqué  
Per a la concessió de les ajudes establertes en l'article tercer, les agrupacions hauran de presentar, junt amb la sol·licitud en què s?especificarà la quantia de la subvenció que se sol·licita:  
- Relació del nombre de socis que la constitueixen.  
- Pla d'actuació, on indicaran els objectius que persegueixen, la destinació dels béns arrendats i la conveniència de realitzar les susdites activitats per tal de formalitzar una societat.  
Consolidació d'entitats agràries  
Article sisé  
Podran ser beneficiaris de les ajudes que concedeix aquesta Ordre les cooperatives agràries, SAT i cooperatives de treball associat de producció agrícola, constituïdes legalment.  
Article seté  
Les activitats objecte de subvenció aniran orientades a la consolidació de les susdites societats, i, en concret, seran subvencionades amb un màxim de dos milions de pessetes per entitat i any:  
a) Fins un 100% del cost:  
- Activitats formatives per als socis i empleats de les susdites entitats.  
- Estudis de mercat i anàlisis de viabilitat.  
b) Fins un 75% del cost:  
- Arrendaments de terres, magatzems i instal·lacions que siguen essencials per a la realització de l'activitat econòmica objecte de la societat.  
- Despeses de gestió necessàries per a consolidar l'entitat.  
- Adquisició d'equips tècnics i administratius.  
- Les actuacions dirigides a iniciar una activitat comercial relacionada amb l'activitat productiva objecte social de l'entitat (integració en cooperatives de comercialització, contractació de gerents ... ).  
c) Fins quatre punts de l'interés produït pels crèdits obtinguts per les entitats de treball associat per a la inversió en capital fix i/o circulant.  
Article vuité  
Les ajudes establertes en l'article anterior tindran una vigència de dos anys.  
Article nové  
Per a la concessió de les ajudes establertes en l'article seté, les societats hauran de presentar, junt amb la sol·licitud en què especificaran la quantia de la subvenció que sol·liciten:  
- Fotocòpia compulsada pel Registre de Cooperatives de la diligència d'inscripció de l'entitat i de la SAT.  
- Pla d'actuació, on s'indicaran els objectius proposats, els realitzats i la destinació dels béns arrendats.  
Article deu  
Per a la justificació oportuna de les subvencions concedides, de cara a la promoció o consolidació d'aquestes agrupacions, els beneficiaris hauran de presentar els justificants que acrediten la realització de les activitats i el cost, després del pagament de les susdites subvencions.  
Igualment, les entitats sol·licitants, hauran de presentar la justificació del pagament de llurs obligacions fiscals i amb la Seguretat Social.  
Article onze  
Després de presentar la documentació i els justificants exigits, la subvenció aprovada, objecte d'aquesta Ordre, es farà efectiva amb càrrec als crèdits per a transferències de capital, del Programa de l'Institut de Cooperativisme Agrari Valencià, contingut a l'Estat de les Despeses per a 1988.  
DISPOSICIO DEROGATORIA  
En entrar en vigor aquesta Ordre quedarà derogada l?Ordre de 2 de març de 1987, de la Conselleria d?Agricultura i Pesca, per la qual es concedeixen subvencions per a la promoció, constitució i consolidació de cooperatives agràries i societats agràries de transformació, producció o comercialització.  
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 8 de febrer de 1988.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI